Ur tesli ara Wezna imeslayen nniḍen, terna tettru Ur teẓri ara amek i dteffeɣ seg wexxam n Ujendi neɣ amek i tezger ɣer tmazirt neɣ amek i d-tedda armi d-tufa iman-is zdat imɣaren-is d ulews-is. Yenṭeq ɣer Uwejhan yenna-yas -Uɣal s axxam n baba-m a yelli, yexḍa-kem ccɣel-aneɣ -Amur wis sinYiwen wass Meqran yekcem ɣer lqehwa n Yidir am ikerri nni yewwet ṭaglal. Ula d ibeddi ur izmir ara ad ibedd, iban d acu n texnact i deg i ttyesdenden netta d imeddukal-is armi ad as-qqaren i taɣaṭ ecc akin ! ɣilen d aɣyul amanun ! A yettfuḥu am txadit n ccṛab ! yerra isellem ɣef Yidir, yeɛna amkan, yeqqim.